als_Latn dik_Latn sag_Latn
David Zaikin është njeriu që ka tërhequr vëmendjen e “Politico”-s, deri në atë pikë sa t’i kushtojë një artikull të gjatë me titull: “Njeriu i mistershëm ndërkombëtar” i lidhur me marrëveshjen e lobimit të Michael Flynn.
Shkrimi i Politico
Klienti i Flynn një biznesmen turk me emrin Ekim Alptekin ka marrë vëmendje të veçantë, teksa hetuesit federalë po shqyrtojnë dështimet e Flynn në mbylljen e kontratave ndërkombëtare.
Por, deri tani njeriu tjetër në tentativat pro-turke ka shmangur vëmendjen publike duke e bërë atë një figurë intriguese në misterin që rrethon influencën e huaj në Washington. Ky njeri Dmitri “David” Zaikin nuk është i regjistruar si lobist i huaj dhe nuk ka lidhje të drejtpërdrejta me Turqinë.
Por, ai ka një marrëdhënie të gjatë partneriteti me biznesmenë të fuqishëm rusë dhe zyrtarë kryesisht të sektorit energjetik dhe të minierave. Së fundmi, Zaikin ka bërë dhe punë politike në Europën Lindore, si konsulent për parti në Shqipëri dhe Maqedoni të cilat priren në drejtim të Kremlinit.
Ai ishte një nga njerëzit kryesorë që lobonte për ekstradimin e Fetullah Gylen, klerikut turk në SHBA, në Turqi për t’u gjykuar si organizues i puçit ushtarak. Teksa punonte në Turqi, Zaikin ka shërbyer si konsulent për VMRO-DPMNE në Maqedoni, si edhe për Lëvizjen Socialiste për Integrim në Shqipëri.
Zaikin ka prezantuar liderët e të dy partive me lobistë amerikanë dhe konsulentë fushatash. VMRO historikisht rreshtohet me perëndimin, por njihet për lidhjen e saj të ngushtë me Kremlinin. Kjo parti për muaj me radhë refuzonte të lëshonte pushtetin edhe pse humbi mazhorancën parlamentare duke u përplasur kështu me DASH duke patur mbështetje nga ministria e jashtme ruse.
Gjithashtu, lideri i LSI Ilir Meta historikisht ka mbështetur perëndimin, por edhe është përplasur me SHBA pas refuzimeve të tij për të votuar reformën në sistemin e drejtësisë.
Shkrimi origjinal i Politico.com
als_Latn lij_Latn als_Latn als_Latn als_Latn als_Latn als_Latn als_Latn als_Latn